CELEX: 32020D0789
Language: sl
Date: 2020-06-09 00:00:00
Title: Sklep Sveta (EU) 2020/789 z dne 9. junija 2020 o podaljšanju Sporazuma o znanstvenem in tehnološkem sodelovanju med Evropsko skupnostjo in Vlado Republike Indije

17.6.2020   
               
               
                  SL
               
               
                  Uradni list Evropske unije
               
               
                  L 193/3
               
            
         SKLEP SVETA (EU) 2020/789
         z dne 9. junija 2020
         o podaljšanju Sporazuma o znanstvenem in tehnološkem sodelovanju med Evropsko skupnostjo in Vlado Republike Indije
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 186 v povezavi s točko (a)(v) drugega pododstavka člena 218(6) Pogodbe,
         ob upoštevanju predloga Evropske komisije,
         ob upoštevanju odobritve Evropskega parlamenta (1),
         ob upoštevanju naslednjega:
         
                     (1)
                  
                  
                     Svet je s Sklepom 2002/648/ES (2) odobril sklenitev Sporazuma o znanstvenem in tehnološkem sodelovanju med Evropsko skupnostjo in Vlado Republike Indije (3). Ta sporazum je bil podpisan 23. novembra 2001 v New Delhiju in je začel veljati 14. oktobra 2002. S Sklepom 2009/501/ES (4) je Svet odobril sklenitev Sporazuma o podaljšanju Sporazuma o znanstvenem in tehnološkem sodelovanju med Evropsko skupnostjo in Vlado Republike Indije (5), ki je podaljšal in malenkost spremenil Sporazum, podpisan leta 2001. Podpisan je bil v New Delhiju, dne 30. novembra 2007, in je začel veljati 17. maja 2010. Ta sporazum in Sporazum, podpisan leta 2001, sta v nadaljnjem besedilu skupaj imenovana: Sporazum.
                  
               
                     (2)
                  
                  
                     V skladu s točko (b) člena 11 Sporazuma, je bil Sporazum sklenjen za začetno obdobje petih let in se lahko na podlagi soglasja med pogodbenicama podaljšuje po ovrednotenju v zadnjem letu vsakega petletnega obdobja.
                  
               
                     (3)
                  
                  
                     Svet je s Sklepom (EU) 2015/1788 (6) odobril podaljšanje Sporazuma za nadaljnje obdobje petih let. Sporazum preneha veljati 17. maja 2020.
                  
               
                     (4)
                  
                  
                     Ocena, ki so jo izvedle službe Komisije, je pokazala, da je Sporazum pomemben okvir, ki olajšuje sodelovanje med Unijo in Indijo na skupnih prednostnih področjih znanosti in tehnologije ter pogodbenicam prinaša obojestranske koristi. Zato je v interesu Unije, da se Sporazum podaljša za nadaljnje obdobje petih let.
                  
               
                     (5)
                  
                  
                     Pogodbenici sta potrdili svojo namero, da Sporazum brez kakršnih koli sprememb podaljšata za nadaljnje obdobje petih let.
                  
               
                     (6)
                  
                  
                     Podaljšanje veljavnosti Sporazuma bi bilo zato treba odobriti v imenu Unije –
                  
               SPREJEL NASLEDNJI SKLEP:
         
            Člen 1
            Podaljšanje Sporazuma se v imenu Unije odobri za nadaljnje obdobje petih let.
         
         
            Člen 2
            Predsednik Sveta imenuje osebo(-e), pooblaščeno(-e), da Vlado Republike Indije v imenu Unije obvesti(-jo), da je Unija zaključila notranje postopke, potrebne za podaljšanje Sporazuma v skladu s točko (a) člena 11 Sporazuma.
         
         
            Člen 3
            Ta sklep začne veljati na dan sprejetja.
         
         
            V Bruslju, 9. junija 2020
            
               
                  Za Svet
               
               
                  Predsednica
               
               A. METELKO-ZGOMBIĆ
            
         
         
            (1)  Odobritev z dne 13. maja 2020.
         
            (2)  Sklep Sveta 2002/648/ES z dne 25. junija 2002 o sklenitvi Sporazuma o znanstvenem in tehnološkem sodelovanju med Evropsko skupnostjo in Vlado Republike Indije (UL L 213, 9.8.2002, str. 29).
         
            (3)  UL L 213, 9.8.2002, str. 30.
         
            (4)  Sklep Sveta 2009/501/ES z dne 19. januarja 2009 o sklenitvi Sporazuma o podaljšanju Sporazuma o znanstvenem in tehnološkem sodelovanju med Evropsko skupnostjo in Vlado Republike Indije (UL L 171, 1.7.2009, str. 17).
         
            (5)  UL L 171, 1.7.2009, str. 19.
         
            (6)  Sklep Sveta (EU) 2015/1788 z dne 1. oktobra 2015 o podaljšanju Sporazuma o znanstvenem in tehnološkem sodelovanju med Evropsko skupnostjo in Vlado Republike Indije (UL L 260, 7.10.2015, str. 18).